钦定古今图书集成/理学汇编/学行典/第259卷 > 宋胜之
## 钦定古今图书集成/理学汇编/学行典/第259卷 > 宋胜之

按《高士传》：“宋胜之，南阳安众人，少孤。年五岁失父母，
家于榖城。”中孝慕甚笃。中化之少长有礼。胜之
每行，见老人担负，辄以身代之。猎得禽兽，尝分肉与
有亲者。贫，依姊，居数岁，乃至长安，受《易》，通明，以信义
见称。从兄褒为东平内史，遣使召之。胜之曰：“众人所
乐者，非胜之愿也。”乃去。游太原，从郇越牧羊，以琴书
自娱。丞相孔光闻而就太原，辟之不至。元始三年，病
卒于太原。